12/05/2020 | Administración LocalMunicipal
Vimianzo
Aprobación do Plan económico financiero 2020-2021

O Pleno, en sesión de 24 de abril de 2020, aprobou o Plan económico financeiro deste Concello para o período 2020-2021, que se publica a continuación en cumprimento do disposto no artigo 23.4 da Lei Orgánica 2/2012, do 27 de abril, de Estabilidade orzamentaria e sustentabilidade financeira. PLAN ECONÓMICO FINANCEIRO DO CONCELLO DE VIMIANZO PARA O PERÍODO 2020-2021 EXPTE TEDEC: 2020/T004/00004 I. INTRODUCCIÓN O artigo 3 da Lei orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das administracións públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos orzamentos e demais actuacións que afecten aos gastos ou ingresos das administracións públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das corporacións locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei orgánica 2/2012, modificado pola Lei orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas corporacións locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, A TAXA DE REFERENCIA a ter en conta para o ano 2019, a efectos de calcular a regra de gasto, foi do 2,7. Esta taxa situouse no 2,9 para o exercicio 2020 e o 3 no 2021, segundo o acordo adoptado polo Consello de Ministros o día 11.02.2020, e polo cal se fixan os obxectivos de estabilidade orzamentaria e débeda pública para o conxunto das administración públicas. Así as cousas, e con motivo da elaboración e aprobación da liquidación do exercicio 2019 a intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: – O Concello de Vimianzo cumpre co límite da débeda. – O Concello de Vimianzo cumpre co obxectivo de estabilidade orzamentaria, e de feito presenta un superávit por importe de 918.905,84 €, capacidade de financiamento, dende o punto de vista non financeiro. – O Concello de Vimianzo incumpre o límite da regra de gasto nun importe de 312.588,87 €. Isto tendo en conta os axustes feitos pola Intervención municipal e que fan que o límite do gasto computable se sitúe finalmente en 4.620.040,75 €. En consecuencia, e ante tal incumprimento, a aplicación da Lei orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao Concello recuperar a situación de equilibrio, como máximo, a 31 de decembro de 2021; é dicir, con ocasión da liquidación do exercicio 2021. A nota explicativa da reforma local publicada polo Ministerio de Facenda e Administracións Públicas establece ao respecto que os plans económicos financeiros, que teñen que valorar a aplicabilidade das medidas establecidas no artigo 116 bis da LBRL; en concreto indica: “En definitiva, cabe reiterar lo antes expuesto, que son medidas que deben valorarse, y su valoración incluírse en el plan económico financiero, sin que todas se deban aplicar en todos y cada uno de los supuestos de incumplimiento de las reglas fiscales que han motivado la elaboración de dicho plan, ya que habrá que estar a la situación financiera y al incumplimiento que se debe correguir”. O respecto conclúese que, dado que as magnitudes económico financeiras (estabilidade orzamentaria, superávit, remanente de tesourería positivo, cumprimento do período medio de pago, cumprimento do nivel de débeda) de este Concello demostran unha boa situación económica, non é necesario aplicar ningunha das medidas establecidas no mencionado artigo 116 bis da LBRL. II. PROCEDEMENTO PARA A ELABORACIÓN E APROBACIÓN DO PLAN ECONÓMICO FINANCEIRO Segundo o previsto no artigo 23 da LOEPSF os plans económico financeiros elaborados polas corporacións locais deberán ser aprobados polo Pleno municipal, tendo en conta a aplicación do seguinte calendario: 1.º. O plan ten que ser presentado ante o Pleno municipal no prazo máximo dun mes dende que se constate o incumprimento.2.º. O plan deberá ser aprobado polo Pleno municipal no prazo máximo de dous meses dende a súa presentación.3.º. A posta en marcha do plan non poderá exceder de tres meses dende a constatación do incumprimento.4.º. O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro). 5.º. O plan deberá ser tamén remitido á Comisión Nacional da Administración Local para o seu coñecemento.6.º. A este plan haberá que darlle a mesma publicidade que a establecida polas leis para os orzamentos da entidade. III. CONTIDO DO PLAN ECONÓMICO FINANCEIRO Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Como xa se fixo referencia, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de bases de réxime local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. III.1) HORIZONTE TEMPORAL DO PLAN O obxectivo deste Plan económico financeiro é lograr o cumprimento do obxectivo de estabilidade orzamentaria e da regra de gasto no ano 2021, como data máxima o 31/12/2021, en cumprimento do que se establece no artigo 21.1 LOEOSF cando establece literalmente que “En caso de incumplimiento del objetivo de estabilidad presupuestaria, del objetivo de deuda pública o de la regla de gasto, la Administración incumplidora formulará un plan económico-financiero que permita en el año en curso y el siguiente el cumplimiento de los objetivos o de la regla de gasto (…)”. III.2) ÁMBITO SUBXECTIVO DO PLAN A. Axentes que constitúen a administración local, segundo establece o artigo 2.1 da Lei orgánica 2/2012, do 27 de abril, de estabilidade orzamentaria e sostenibilidade financeira (LOEOSF) (“Corporaciones Locales” en Contabilidade Nacional): Entidade local: Concello de Vimianzo Organismos autónomos: ningún. Entes públicos dependentes que presten servizos ou produzan bens que non se financian maioritariamente con ingresos comerciais: ningún. B. Resto de unidades, sociedades e entes dependentes das entidades locais en virtude do artigo 2.2 da LOEOSF, entendendo o concepto ingreso comercial no termos do Sistema Europeo de Contas Nacionais e Rexionais (SEC 95). Sociedade Mercantil: ningunha. III.3) CAUSAS DO INCUMPRIMENTO DA REGRA DE GASTO (artigo 21.2 a) da LOEOSF) Nos informes emitidos pola Intervención Municipal, sobre o cumprimento da regra de gasto na fase de liquidacións dos exercicios 2018 e 2019 ponse de manifesto o seguinte: O limite da regra de gasto no 2018 menos o gasto computable do 2019 da un resultado negativo en -312.588,87, polo que o incremento da porcentaxe de gasto computable do 2019 sobre o 2018 é de 10,15 %. No 2019 incrementáronse os créditos iniciais de maneira substancial por dúas vías, unha a modificación orzamentaria financiada con cargo ao remanente líquido de tesourería para gastos xerais por importe de 1.314.917,04 e por outro lado, o modificación financiada por novos ou maiores ingresos efectivamente recadados sobre o previsto inicialmente, por importe de 623.000. Do análise da información anterior desprendese que as causas que levaron a este Concello a incumprir a regra de gasto son as que a continuación se indica: 1.- As obrigas financiadas con remanente de tesourería. Atendendo a criterios orzamentarios, a Orde EHA 3565/2008, de 3 de decembro, pola que se aproba a estrutura dos orzamentos das entidades locais (modificada pola Orde HAP/419/2014, de 14 de marzo), dispón que as aplicacións ao orzamento de ingresos contidos no remanente de tesouraría recolléranse, ao largo do exercicio, no capítulo 8 do orzamento de ingresos de cada entidade local, sen que en ningún caso poidan formar parte os créditos iniciais do orzamento. Considerando o exposto, o remanente de tesourería configurase como un ingreso financeiro cuxa utilización esixe a tramitación dun expediente de modificación orzamentaria para destinalo a financiación de novos gastos de forma que, cando financian gastos de carácter non financeiro poderá dar lugar a un incumprimento do principio de estabilidade orzamentaria e do límite fixado pola regra de gasto. O remanente de tesourería, aínda cando se configura contablemente como un activo financeiro, pola súa natureza identificase como un aforro que vai xerando unha entidade local cada exercicio como consecuencia do desfase entre a execución de uns ingresos orzamentarios e as obrigas recoñecidas as que están afectando de forma tal que ese aforro haberá de ser utilizado como fonte de financiamento das obrigas de exercicios posteriores a aquel no que se obtivo. En consecuencia, a súa utilización non determina unha situación de déficit estructural. E mais, debería de identificarse con unha situación de superávit orzamentario no momento da liquidación do orzamento, xa que o remanente de tesourería é froito do aforro orzamentario que permitirá a Entidade Local o financiamento de parte dos gastos de outros exercicios sen necesidade de acudir aos ingresos non financeiros do exercicio nin a obtención dos recursos financeiros aportados por terceiros.2.- No caso deste Concello a situación de superávit orzamentario evidenciase no resultado orzamentario do 2018, que se cifra, unha vez axustado polas desviacións do exercicio en 2.535.298,52 e no 2019 en 316.224,29 €. Así como tamén no remanente de tesourería para gastos xerais, que no 2018 foi de 2.314.196,04 e no 2019 de 2.718.215,85 €, o que pon de manifesto unha capacidade de financiamento elevada.3.- Sentada a natureza do remanente de tesourería cabe entender que os seus efectos sobre a situación económico financeira de unha entidade local en nada coinciden cos derivados de outros recursos financeiros que esixen un reembolso das cantidades recibidas e por eso parece lóxico que o tipo de medidas a implementar no plan económico financeiro deban acomodarse a situación descrita.4.- O Concello de Vimianzo nos anos 2018 e 2019, tivo maiores ingresos respecto do previsto debido a concesión de licencias de obra para instalación de parques eólicos, o que significou un aumento nas previsións iniciais, mediante modificación de crédito en cada exercicio de: - 2018: 1.117.200. - 2019: 623.000. Estas modificacións contribuíron o incumprimento da regra de gasto, pois non son unha recadación permanente que permita facer un axuste no gasto computable e son ingresos ordinarios non finalistas, que o Concello decidiu utilizar para gastos de capital e corrente, de acordo coas regras xerais do TRLFL, pero que supoñen un aumento do gasto computable por encima do teito de gasto que tiña; o Concello cumpre con todas a regras, de non ter débeda bancaria nin pendente de pago a provedores na conta 4130, o que lle permitiu utilizar eses novos ou maiores ingresos sen poñer en risco a súa capacidade de financiamento, se ben incumpre o teito de gasto por suposto ao facer uso de eles. Estes novos ou maiores ingresos, e que a súa utilización leven a incumprir a regra de gasto, pon de manifesto tamén que o incumprimento deste Concello non é estructural senón algo puntual, que non require a adopción de medidas no PEF que se tramita. Sobre a base do exposto, cabe afirmar que o mantemento do cumprimento do obxectivo da regra de gasto, incumprido pola utilización do remanente de tesourería e os maiores ingresos sobre o previsto, lograríase coa simple aprobación do orzamento deste exercicio (dado que estamos en prorrogado), seguindo o límite de variación do gasto computable, sen necesidade de medida estructural algunha dada a natureza do remanente de tesourería no ámbito da Administración Local. Neste contexto, a entidade local deberá elaborar e aprobar un plan económico financeiro que se limite a expor o orixe do desequilibrio en termos de contabilidade nacional e a recoller aquela medida. III.4) PREVISIÓNS TENDENCIAIS DE INGRESOS E GASTOS (artigo 21.2 b) da LOEOSF) (DE ACORDO CO MODELO DE PEF DA PLATAFORMA DO ESTADO) III.4.1. PREVISIÓNS DA REGRA DE GASTO A) REGRA DE GASTO 2020 Unha vez coñecido o gasto computable que se realizou efectivamente no 2019 (A), pode calcularse cal é o límite do gasto para o exercicio 2020 (columna C), aplicando ao mesmo a taxa de variación é do 2,90 % resultante do acordo do Consello de Ministros que aprobou os obxectivos de estabilidade orzamentaria e débeda pública para o período. Non se teñen en conta incrementos ou minoracións de recadación permanentes derivados de cambios normativos, ao operar baixo o suposto de que non se producen cambios nas políticas fiscais. Tal e como se resume na seguinte táboa o límite de gasto para este exercicio 2020 será: O importe do gasto previsto non financeiro a 31/12/2020 e a previsión do axuste por fondos finalistas previstos para o 2019, basease nas estimacións realizadas pola Intervención municipal, en función das porcentaxes de execución do orzamento nos últimos anos e das variacións que no orzamento deste ano, por subidas salariais dos traballadores e variacións nalgúns servizos; tendo en conta ademais a utilización de remanente líquido de tesourería oara gastos xerais resultante da liquidación do ano 2019 para financiar incorporación de remanentes, e outras posibles modificacións, como suplementos de crédito ou créditos extraordinarios A entidade cumpre a regra de gasto en 6.398,71, dado que o límite é de 4.754.021,93. B) REGRA DE GASTO PARA 2021 O límite da regra de gasto para o exercicio 2021 calcúlase aplicando ao gasto previsto no 2020 (4.747.623,22) a taxa de variación do 3 %, última aprobada, é será de de 4.890.051,92. A previsión de obrigas recoñecidas netas (gasto non financeiro) para 2021, establécese igualmente para esgotar o límite de gasto resultante para ese ano, contando coa posibilidade de utilizar o posible remanente líquido de tesourería para gastos xerais que resulte da liquidación do exercicio 2020 e a vista da execución dos últimos anos. A entidade cumpre a regra de gasto en 6.474,70, dado que o límite é de 4.890.051,92 III.4.2 PREVISIÓNS DA ESTABILIDADE ORZAMENTARIA A) ESTABILIDADE ORZAMENTARIA 2020. A previsión de dereitos recoñecidos netos a 31/12/2020 efectúase, aplicando criterios de prudencia, en termos constantes cos dereitos recoñecidos en ingresos non financeiros en 2018, e, 6.638.994,72 €. Tendo en conta a estimación de obrigas recoñecidas netas de gasto computable do apartado anterior, pero engadindo a previsión de obrigas recoñecidas con fondos finalistas (que non computan a efectos de regra de gasto, pero si a efectos de estabilidade orzamentaria), así como unha media de axustes SEC dos últimos anos, prevese o cumprimento do obxectivo de estabilidade orzamentaria: B) ESTABILIDADE ORZAMENTARIA 2021. Cunha previsión de recoñecementos de dereitos prudente, que se mantén en termos constantes, e incrementando a previsión de recoñecemento de obrigas, en coherencia co límite do gasto, prevese o cumprimento do obxectivo de estabilidade orzamentaria: III.6) PREVISIÓNS DAS VARIABLES ECONÓMICAS E ORZAMENTARIAS DAS QUE PARTE O PLAN, ASÍ COMO OS SUPOSTOS SOBRE OS QUE SE BASEAN ESTAS PREVISIÓNS. As variables económicas que se toman para realizar as previsións son as contidas no acordo do Concello de Ministros de 11/02/2020, de fixación de obxectivos de estabilidade e débeda pública. Capacidade/necesidade de financiamento Obxectivos de débeda pública Tasa de referencia nominal anual (% variación anual) IV. CONCLUSIÓNS Á vista do contido deste plan exposto nos apartados anteriores, formulo as seguintes conclusións: – No informe emitido pola intervención municipal en relación á liquidación do exercicio 2019 constatouse o incumprimento da regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. – Considérase que non son necesarias medidas concretas, senón un plan que poña de manifesto a situación e o teito de gasto nos seguintes exercicios. O Concello de Vimianzo cumprirá co obxectivo de estabilidade orzamentaria e da regra do gasto ao final do exercicio 2021, con ocasión da aprobación da liquidación do dito exercicio. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima que o volume de débeda viva non incumpra os límites establecidos. Vimianzo, 6 de maio de 2020 A Alcaldesa Mónica Rodríguez Ordóñez